Kahjuks ei saanud noormeest aidata ehk lugu lehte panemata jätta. Esiteks ei loobu ükski endast lugu pidav tabloidleht nii ahvaltevast materjalist nagu poolpaljad tissid ja tagumikud. Kui keegi pole veel kuulnud, siis üllatus-üllatus, kõmuleht toitub kõmust, skandaalidest ja paljast ihust. Kipute vanal koeral jahisaaki suust rebima?! Aga peni, kel midagi lõugade vahel rebitakse, üldiselt  hammustab (kui ta ikka õige peni on, mitte mingi ärahellitatud luru) ja mulle tunduski, et seepeale võiks loole veelgi vinti peale keerata - kui juba ette selline kära, küllap siis leht müüb mis mühiseb!